Pécsi Többcélú Agglomerációs Társulás

**Társulási Tanácsának**

**/2019. (IX.5.) sz**. nyílt **határozata**

**önkormányzati hozzájárulás igényléséről Pécs Megyei Jogú Város területén működő szociális és gyermekjóléti ellátások finanszírozásához**

1. A Társulási Tanács megállapítja, hogy a Pécsi Többcélú Agglomerációs Társulás (továbbiakban: Társulás) költségvetésének tervezése során Pécs Megyei Jogú Város Polgármesteri Hivatal Pénzügyi Főosztálya, mint a Társulás munkaszervezete a számított önkormányzati hozzájárulás egy részét tervezte be költségvetésébe. Az Integrált Nappali Szociális Intézmény (továbbiakban: INSZI) és az Esztergár Lajos Család- és Gyermekjóléti Szolgálat és Központ (továbbiakban: ECSGYK) működéséhez hiányzó 170. 988. 664 forintot 2019. júniusában a Társulás Pécs Megyei Jogú Város Önkormányzatától igényelte, melyből a 2018. évi maradvány terhére a 94.000.000 forintot Pécs Megyei Jogú Város Közgyűlése 157/2019. (VI.20.) sz. határozatában jóváhagyott.
2. A Társulás az INSZI és az ECSGYK tekintetében a folyamatos működtetéshez szükséges további 76.988.664 forintot önkormányzati hozzájárulásként kéri Pécs Megyei Jogú Várost Önkormányzattól átutalni.
3. A Társulási Tanács felkéri dr. Őri László alpolgármestert, hogy a Társulási Tanács döntését terjessze Pécs Megyei Jogú Város Közgyűlése elé.

**Határidő:** azonnal

**Felelős:** Dr. Pfeffer József elnök, Dr. Horváth Klára Katalin főosztályvezető

**Kapják:** Dr. Pfeffer József elnök, Dr. Horváth Klára Katalin főosztályvezető, Dr. Maulné dr. Tóth Csilla főosztályvezető